open-index/open-wikipedia-markdown huggingface dataset:
Khap-á̱pyia̱ zan ma̱ng a̱shyim-á̱niet

**Khap-á̱pyia̱ zan ma̱ng a̱shyim-á̱niet**, ku **khap a̱shyim-á̱niet** ku **tyei a̱shyim-á̱niet nsum**, fa tangka̱i zook hwa ku maai doot tsi̱tsak á̱niet da̱ndi ba ma̱ng mba ba̱ nwuan nyia̱ ba̱ yet a̱shyim-á̱niet a̱ni, a̱wot zook jini si̱ maai doot di̱ nvak ma̱ a̱di̱di̱t kuzatuk, nang da̱ a̱lyiat, mi̱ taada, da̱ a̱vwuonta̱m, ku nkyang na̱ byia̱ a̱ka̱ta ma̱ng tungzwa. 

Nta̱ngka̱i nkyang nani ni̱ ndoot mi̱ za̱kwa á̱niet di̱n vak jhyuai a̱yin, kwak a̱yin nsum, lak a̱yin, mai a̱yin ma̱ng piit a̱yin, ma̱ng nvak jhyang nang á̱ maai á̱ ntyia̱ á̱niet á̱ ku byin ba̱ si̱ laai a̱ shi mi̱ da̱ndi bah nang ma̱ a̱byinkhap, ku a̱bakeang, ba̱ fi̱k nang á̱ ncat nggu a̱ni bah ma̱ a̱vwuo a̱ghyang. Za̱kwá khap-á̱pyia̱ zan jini maai tyai a̱pyia̱ nji nang da̱ a̱vwuo a̱tyonyiung ku sot-á̱niet mi̱ da̱nian a̱vwuo ka ba̱ neet a̱ni, ku mat si̱sak nang ba̱ nyian nkyang, gann, taada ku vwuon a̱di̱dam mba hu nang ba̱ tyai ku si̱ vwuon ma̱ng si̱sak nang a̱tyuda̱nfi wu ku á̱nietda̱ndi ba nyia̱ a̱ni. Á̱ maai á̱ ghai za̱kwa jini nang tangka̱i ta̱dyuut a̱taada hwa a̱ni.

## A̱shyim-á̱niet mi̱ da̱ndi

## Ya̱fang
Twice

**Twice** yet sot a̱ka̱neam a̱byin Kworiya A̱tak ja nang JYP Ent. ku kpaat a̱ni di̱n vak show a̱yangka̱nan shyicet Mnet ji Sixteen ma̱ a̱lyia̱ 2015.
Niccollò Machiavelli

Niccollò di Bernardo dei Machiavelli[a] (3 zwat fwuon 1469 – 21 zwat a̱taa 1527)a̱ ku yet a̱tyo Florinde̱ wa [4][5] a̱tyo a̱ lyien fang, a̱tyo lyuut, a̱byia̱ lyien a̱ zazarak a̱didam, mang nkhang banbang na a̱ ku swan din jen tuok a̱niet ita̱li. a̱wot a̱ lyien nggu ba̱t danian cat cet a̱byin nggon a̱gwam( si̱ Il Principé),  a̱ lyuut din jen 1513 a̱wot a̱ si̱ shyia̱ gwut ndyo ba a̱ si yock hu a tat 1532, a̱lyia̱ fwuon si̱ nsaan nggu hu.[6] a̱ ni ngyei nggu a̱tyia̱ si̱ cat tyok si̱ jen ji ni mang ̱agwak sayent.[7]

ma̱ a̱lyia̱ madidit a̱si nyia̱ tam yet a bandang a̱kwak a̱son si a̱keayang florendé a̱ si̱ nyia̱ tam ba̱t mang jhyii a̱byin ka ma̱ tam ma̱ng a̱niet shan ba cok a̱keaynag ka ani.  a̱ ku lyuut nkhang si tyia̱ mai,  bubom si̱ song a̱niet nggu ba,  ma̱ nkhang dyeap. ntam nggu na yet tsatsak wa bat da avwuo a̱niet lyuut ma̱ng famg nhkang si̱ itali ani.[8] a̱ nyia̱ tam si̱ yet a̱tyo lyuut di̱ a̱vwuo cam si̱ a̱kafeayang si̱ a̱keayang florend́ tsaa need 1498 si̱ tat 1512, nang a̱niet  Medi̱cí bu byia̱ cet kwan ba.
Mawukili/Fantswam

**Mawukili** (Kpat: Ungwan Wakili), yet gba̱dang kwaka̱krang a bi̱ Sot A̱gwomna̱ti Ka̱li Nietcen A̱fakan, ka̱tak Si̱tet Ka̱duna, bi̱ Tfam Ka̱wa̱tyia̱ abyin Naijeriya. Mawukili kya yet ka̱cyia̱ Ka̱sorong Byik Sot-aniet Atyap (ACDA). Zwunzwua-muup kwakakrang ji ja yet 802130.

## Yatfang
Jhyek

**Jhyek**, (Da: Zhek *ku* Zheky, Kpat: Kurmin Musa) yet a̱bakeang kya mi̱ Sot A̱gwomna̱ti Mali A̱khwee, a̱tak Si̱tet Ka̱duna mi̱ Fam A̱ka̱wa̱tyia̱ a̱byin Naijeriya. Zwunzwuo-a̱muup a̱bakeang jija yet 802117. 

A̱vwuo ka byia̱ shi a̱za ku bai a̱ti̱tak 2,509 ku mita 764. Kyai-a̱ka̱mantswam ku shyia̱ kpa̱mkpaan a̱ swak ma̱ng a̱nka a̱ni, huhwa yet Kyai-a̱ka̱mantswam Yakubu Gowon, Nja̱t, ku shyia̱ di̱ fam a̱tyin 49nm.

## Ya̱fang

## A̱ka̱fwuop nta
Á̱niet Kemerun mi̱ Naijeriya

**Á̱niet Kemerun ba mi̱ Naijeriya** bya yet mba nang á̱ byin mi̱ Ri̱pobi̱lik Kemerun ku ba̱ yet mman a̱byin Kemerun nia a̱wot ba̱ swan a̱byin Ri̱pobi̱lik Mundundung Naijeriya. Nkyang jhyang na̱ kwak cong a̱na̱nda á̱niet a̱byin ka bai Naijeriya nia yet a̱junjung gak a̱byin, a̱meang taada, a̱wot mi̱ mmam nani, tyong-shot á̱niet hu mat jhya̱ A̱nggi̱lofon ji mi̱ Kemerun.

## Ya̱fang
Á̱niet Naijeriya mi̱ Caina

**Á̱niet Naijeriya ba mi̱ Caina** yet sot á̱niet ba̱ neet Naijeriya ja ba̱ nyian ta̱m a̱wot ba̱ mun swan ma̱ a̱byin Caina.

## Shi-á̱niet
Ca̱caat ma̱ng Sa̱neto Naijeriya wu, David Mark, di̱n jen a̱ci̱cen nggu ji ma̱ a̱byin Caina mi̱ Zwat Tswuon a̱lyia̱ 2014, á̱ mbyia̱ nang á̱niet Naijeriya 10,00 bya ba̱ swan ma̱ a̱byin Caina. A̱lyiak á̱niet Naijeriya ba ku kpaat swat hu mi̱ Gwangjhya̱u hwa, a̱keang a̱ghyang ka̱ shyia̱ di̱ fam Gwangjhya̱u ma̱ng á̱niet Afi̱rika ma̱ a̱di̱di̱t ba̱ mun swan a̱ja. A̱ghyi a̱byin Caina wu mi̱ Naijeriya, Gu Xiaojie, ma̱ a̱lyia̱ 2015 ku tak nyia̱ á̱niet Naijeriya bya yet á̱niet Afi̱rika ba̱ swak ma̱ng shi hu ma̱ a̱byin Caina.

## Bu nwuan
* Á̱niet Afi̱rika mi̱ Gwangjhya̱u
* Á̱niet Caina Afi̱rika
* A̱meang Caina–Naijeriya

## Ya̱fang
A̱filipino mi̱ Naijeriya

A̱lyiak **A̱filipino ba mi̱ Naijeriya** yet á̱niet bai a̱na̱nda bya ba̱ nyian ta̱m mi̱ susot-nta̱m a̱myia̱nfang ji, shimba mba ba̱ shyia̱ a̱gba̱ndang a̱keang Abuja ba mun a̱ nyia̱ ta̱m mi̱ nfa̱m tat-a̱pyia̱ ma̱ng coot-á̱niet meang. Mi̱ da̱ a̱fa̱ng a̱lyia̱ 2008 ka, shi mba hu si̱ doot a̱ bai nang 4,500, kyiak neet mi̱ 3,790 mi̱ Zwat Swak ma̱ng Sweang a̱lyia̱ 2005. A̱lyiak mba ba̱ng cucuk á̱nietnok ba̱ lyen ta̱m ja, a̱wot ma̱ mba á̱ mbyia̱ á̱niet kpaat zwuát, á̱nietfwuop-ntswam, ma̱ng a̱yaabwok-ntswam, a̱wot ba̱ bye san teang ku tat nang $MS 10,000 kuzang zwat; da̱ a̱kwonu a̱kya, ba̱ ni̱ shyiat á̱pyia̱ mba ma̱ a̱cyian tsa jhya̱ á̱nietnzwang cat-a̱ka̱wat da̱ a̱ka̱vwuo nang ba̱ nyian ta̱m a̱ni.

## A̱ya̱fang
A̱ga̱zang

**A̱ga̱zang** wu (á̱kpa: **a̱yaaga̱zang** *ba*) yet tangka̱i a̱da̱dei nyam hwa mi̱ kwai cyui ji. A̱mgba̱m a̱yaaga̱zang ba byia̱ a̱jojwaat nzwua̱i, a̱cyuang a̱fufwuo ba̱ li nang a̱basa̱khat a̱ni, li̱m ku byia̱ hihyan ku byia̱ shi a̱swap vam mba hu, a̱wot ba̱ si̱ mang byia̱ za̱kwa a̱saat a̱nggang—ba̱ tyei mman ma̱ a̱di̱di̱t. Tangka̱i hu nang á̱ lyen a̱ swak huhwa yet **a̱ga̱zang mali** wu (). A̱yaaga̱zang ba yet nyam-vwuo ja da̱ a̱ka̱vwuo jhyang. Da̱ a̱ka̱vwuo jhyang meang, **a̱yaaga̱zang kyai** bya shi a̱ swak. Á̱ lyen mba ma̱ng za̱kwa nwuai a̱ka̱sa mat cat kyayak ma̱ng a̱ka̱vwuo nkwai.

## A̱ka̱fwuop nta
A̱gbaguru

**A̱gbaguru** wu (á̱kpa: a̱yaagbaguru *ba*) () yet tangka̱i nyang hwa ku neet mi̱ susop-za ma̱ng bibyin á̱ga̱fi̱p Afi̱rika Jenshyung a̱ni. A̱ yet a̱nyiung mi̱ a̱ca̱cet nyáng ji̱ byia̱ shi a̱ swak a̱ni mi̱ swanta hu a̱wot gu ni̱ shyia̱ ma̱ng swuan a̱ kyiak ndyia̱ a̱taa bai ndyia̱ a̱ni̱nai. Vam nggu hu yet a̱dyundyung wa, a̱wot ma̱nang á̱ghyang nyáng, a̱ ni̱ mya̱ra̱m ma̱ng li a̱sa̱khwot kikyuo ku a̱sa̱khwot bula a̱tafa long *UV*. Á̱nietbwuanng nyám-vwuo ma̱ a̱di̱di̱t cat nggu ba̱t, a̱wot sot *CITES* shyia̱ di̱ cam nggu á̱ nvwuong la̱u bwoi nggu kalak a̱ di̱ tyak mi̱ swanta hu.

## A̱ka̱fwuop nta
Nyang

**Nyang** ji (á̱kpa: nyáng *ji*) yet tangka̱i a̱da̱dei nyám wa ma̱ng a̱ti̱tak a̱ni̱nai, mbwak nfeang mat yebaat nkyang ma̱ng a̱fa̱fap li̱m a̱ shyia̱ da̱ a̱ka̱tyong a̱ni ku si̱ gworong tang a̱zanson a̱zama nji a̱wot mi̱ di̱ jhyi li̱m hu ta̱p si̱si̱ nshyia̱. A̱ maai tyan nkhang a̱volushon nyáng bwuok a̱ nat ndyia̱ milyon 435 gbangbang. A̱lyiak nji ku swan nkyai-a̱ji̱jak nia a̱wot ji̱ ku si̱ mmeang ma̱ng ntangka̱i a̱ka̱vwuo ma̱ a̱di̱di̱t nang ji̱ seang a̱ nat a̱ni, a̱wot ji si̱ shyia̱ kuzang tsung-a̱byin swanta kang ma̱ng A̱ntati̱ka. Á̱ mbyia̱ ntangka̱i nji ku swak 2,500 a̱ni, ma̱ng kwaí 22 ji̱ shyia̱ di̱ swuan a̱fwun a̱ni. Á̱ bu shyia̱ di̱ nwuan takzonomi nji á̱ ka tyai nkyang na nang á̱ cat á̱ si̱ shyia̱ tazwa nji a̱ni mi̱ ndyia̱ 2000 na.

## A̱ka̱fwuop nta
Á̱nyet Bini Ri̱pobi̱lik bi̱ Naijeriya/Fantswam

**Á̱nyet Bini Ri̱pobi̱lik ba bi̱ Naijeriya** yet mmnuwan a̱byin Bini Ri̱pobi̱lik nya nang á̱ byin a̱ja ku ba̱ byia ka̱wat yet á̱nyet Bini Ri̱pobi̱lik a̱wot ba̱ swan Ri̱pobi̱lik Mundundung Naijeriya ni—bibyin Afi̱rika Jenshyung nfeang ku byia gak bu yaan ku neap bai kilomita 809 (met 503) bi̱ shi ka̱swap ni.
Á̱niet Bini Ri̱pobi̱lik mi̱ Naijeriya

**Á̱niet Bini Ri̱pobi̱lik ba mi̱ Naijeriya** yet mman a̱byin Bini Ri̱pobi̱lik nia nang á̱ byin a̱ja ku ba̱ byia̱ a̱ka̱wat yet á̱niet Bini Ri̱pobi̱lik a̱wot ba̱ swan Ri̱pobi̱lik Mundundung Naijeriya a̱ni—bibyin Afi̱rika Jenshyung nfeang ku byia̱ gak ma̱ng ghyang ku neap bai kilomita 809 (met 503) mi̱ shi a̱swap.
A̱ka̱ji̱ri̱ngkong

**A̱ka̱ji̱ri̱ngkong**, ku **a̱ka̱da̱rangkong**, tung a̱li yet a̱kpa ma̱ a̱ka̱man kyai-tswazwa. Ba̱ tai á̱ghyang ma̱ng a̱yaakha̱-a̱za, a̱wot ba̱ kwon kyang ma̱ng kwai a̱ka̱man a̱ja bah. Á̱ka̱ji̱ri̱ngkong na á̱ mun nna ndung ma̱ng kwai a̱yaakha̱-a̱za dudung a̱man-a̱ka̱man. A̱ka̱ji̱ri̱ngkong-ma̱kwon bya byia̱ tai hu ma̱ng á̱ka̱ji̱ri̱ngkong na, a̱wot ba̱ si̱ kpaat a̱li mba, Hemiprocnidae wu.

Taiti̱tai tsatsak á̱ka̱ji̱ri̱ngkong ma̱ng a̱yaakha̱-a̱za ba ku yet ma̱nang tyei ku mun ma̱ng vwuon li hwa a̱ni, nyian kuzang kyang ca̱caat ku ma̱ng tak a̱cyiet mbeang ya̱baat nkyangcet mi̱ fi̱ri̱p.

## A̱ya̱fang

## A̱ka̱fwuop nta
Kyangcet

**Nkyangcet** na (a̱nyiung: kyangcet *hu*) yet a̱cyuang nyám ja ji̱ shi a̱kpa ba̱t ma̱ng li vwuon meang. Ninia byia̱ shi a̱gba̱ndang á̱kpa hu a̱ nswak mi̱ sot nyám nkyangcet ji. Nkyangcet yet nyám ji bye sang nkungkup ja a̱ni, byia̱ nkap-nvam ntat (a̱pyia̱, kwup-a̱pyia̱ ma̱ng a̱fa), a̱fwuop a̱ka̱cak a̱ti̱tak, a̱nwunwun-a̱ghyi, ma̱ng a̱jojwaat nkap-a̱ti̱tak. Nkyangcet nia yet sot ba̱ tung a̱kpa ma̱ng shi a̱sorong nswak mi̱ nyám, ma̱ng shi swak milyon tyan kwai nyam-nkyangcet; ba̱ san a̱ghyi a̱mgba̱m nyám shim swak a̱ka̱wa̱tyia̱ kwai nkyang-a̱yit ji.

## A̱ka̱fwuop nta
A̱pyia̱

**A̱pyia̱** ka (á̱kpa: pyipyia̱ *hu* ku á̱pyia̱ *ba*) yet kap hwa mi̱ vam nkyang-nswuan ka̱ a mun nkap vam njhyang ba̱ng ma̱nang a̱fufwuo, fuu, a̱kpeang, a̱shushok, a̱tanu, a̱ghyi, zwua̱i, ma̱ng a̱nu, kuzang nhu ma̱ng ta̱m ku cong ndyo ma̱ng a̱ghyighyak si̱ kai a̱mgba̱m kap a̱pyia̱ hu ma̱nang a̱guguut, fwuong, fa̱k swam, ma̱ng fa̱k swat. A̱lyiak á̱tai nyám jhyang ni̱ byia̱ a̱pyia̱ bah, a̱wot á̱ ma̱ng pyipyia̱ a̱ni byia̱, ku á̱ bu nwuan da̱ a̱byit vam.

## A̱ka̱fwuop nta
A̱nu

**A̱nu** ka (a̱kpa: nunu *hu*) yet tsut vam ja ji̱ yet vak hu nang nyám ma̱ a̱di̱di̱t nwuan kyayak a̱wot ji̱ ghwut ma̱ng a̱nwuat. Á̱ ngyei tsut vam ji ji̱ shyia̱ kpa̱mkpaan a̱zama zunzwat a̱nu ji, known as the **a̱bwonu** ku **a̱bwong-a̱nu** (ku **** mi̱ Lati̱n), mun yet kap ntsa vak kai kyayak, ku cong a̱ myim ma̱ng farang ji ma̱ng za̱nwuat ji.

## A̱ya̱fang

## A̱ka̱fwuop nta
A̱ka̱lyera̱p

**A̱ka̱lyera̱p** yet tyei sot taiti̱tai a̱fa̱n-zwuom kya ku shyia̱ mi̱ tsung-a̱byin Afi̱rika a̱ni. A̱sorong mba ka byia̱ a̱swap vwuon di̱ a̱byit, ma̱ng yet a̱cuncwiit ma̱ng kwai mba ji shi a̱kum nswak  a̱wot a̱ca̱cet ba si̱ shi tat .

Taiti̱tai mba hu á̱ nti̱n a̱lyoot kya lyilyim yei ngyei Johann Marcusen.

## A̱ya̱fang

## A̱ka̱fwuop nta
A̱fa̱n

**A̱fa̱n** ka (á̱kpa: fa̱n *hu*) yet nyam a̱sa̱khwot ja, tangka̱i  nzwa, ku byia̱ ceangvam a̱kang nyam ma̱ a̱byin a̱ byia̱ nfeap a̱wak ma̱ng a̱khwot a̱ghyighyak-a̱pyia̱, a̱wot ka si̱ lat nkap ma̱ng fang. A̱fa̱n si̱ mi̱n ntung sot si̱ tat shi á̱kpa ntsan ma̱ng á̱kpa a̱tai tsan-a̱fa̱n, á̱ labeang bah ba̱ si̱ ci̱t ka̱ka̱p kyang swuan ma̱ a̱sa̱khwot a̱khwo a̱fa̱n, ma̱nang ku ndi mi̱n li ba tat *placoderms* ma̱ng *acanthodians*.

## A̱ka̱fwuop nta
4th Republic

***4th Republic***  yet vwuo ghwughwu-a̱guguut a̱si̱ a̱tyukwainfwuo-á̱niet wa nang á̱ nyia̱ ma̱ a̱lyia̱ 2019 ma̱ a̱byin Naijeriya a̱ni. A̱kwak a̱son wu wa á̱ ngyei Ishaya Bako, á̱nietlyuut bibya yet Ishaya Bako, Emil Garuba ma̱ng Zainab Omaki. Á̱nietfim bibya yet Kate Henshaw-Nuttal, Enyinna Nwigwe, Sani Muazu, Ihuoma Linda Ejiofor, Bimbo Manuel, Yakubu Muhammed, Sifon Oko, Jide Attah, mbeang Preach Bassey. Á̱nient ba ba̱ jhyi a̱ni bibya yet *Amateur Heads and Griot Studios*, á̱ ku jhyi fim *4th Republic* wu ma̱ng kurum za̱nang Sotbeang John D. ma̱ng Catherine T. MacArthur hwa mbeang á̱si̱ *Open Society Initiative for West Africa* (OSIWA). Fim wuni ku ya̱fang a̱tyucat cuk Gwomna wa, Mabel King (Kate Henshaw) neet nang á̱ ntyak jhya̱ khai nang á̱ nhyat maneja a̱si̱ kampen ji a̱ni, Sikiru (Jide Attah). Á̱ ku khai á̱niet ba mi̱ ngyunuvasi̱ti a̱natat nia mi̱ a̱byin Naijeriya ka mbeang a̱kpa̱ndang-ta̱m *Independent National Electoral Commission* (INEC) ma̱ng *Enough is Enough* (EiE Naijeriya) mat á̱ shyia̱ nyia̱ khai di̱ mi̱ a̱yaat bah. Ma̱ng li̱n-a̱ma sot *National Orientation Agency* (NOA).

## Á̱nietfim ba

*Kate Henshaw-Nuttal wa á̱ ngyei Mabel King
*Enyinna Nwigwe wa á̱ ngyei Ike
*Sani Muazu wa á̱ ngyei Gwomna Idris Sani
*Linda Ejiofor wa á̱ ngyei Bukky Ajala
*Bimbo Manuel wa á̱ ngyei St. James
*Yakubu Muhammed wa á̱ ngyei Danladi
*Sifon Oko wa á̱ ngyei Lucky Ameh
* Saratu Ibrahim wa á̱ ngyei Amina
*Bassey Ekpo wa á̱ ngyei A̱tyia̱ Amina
* Fatima Salihu wa á̱ ngyei A̱yang Amina
*Rekiya Ibrahim Attah wa á̱ ngyei Justice Ekanem
*Emilia Oge Nwamadi wa á̱ ngyei A̠yang-a̱li Ameh
*Alfred Atungu wa á̱ ngyei Shuaibu
* Enyinna Nwigwe wa á̱ ngyei Ike
* Dubaggari Umar wa á̱ ngyei A̱na̱nyiuk-a̱sam Bukky
* Momoh Pius Oshogwemoh wa á̱ ngyei A̱tyusheilyen Redyo
* Amaka Obiwulu wa á̱ ngyei Yinka
* Sifon Kalistus Okoi wa á̱ ngyei Lucky

## Jhyi fim
*4th Republic* yet ta̱m muna̱pyia̱ hwa nang *Amateur Heads and Griot Studios Ltd* ma̱ng Bem Pever, Ishaya Bako, Kemi ‘Lala’ Akindoju, mbeang Ummi A. Yakubu ku jhyi a̱ni. Ishaya Bako wa ku lyuut ma̱ng Emil Garuba mbeang Zainab Omaki.  Fim wuni tak nkhang á̱nietkwainfwuo-á̱niet nia ma̱ a̱byin Naijeriya ma̱ng nkyang na̱ naat a̱ mbwuot a̱ni neet ma̱ ndyia̱ nswak-nfeang na̱ swak a̱ni.

## A̱ya̱fang

## A̱ka̱fwuop nta
A̱ka̱ta̱lyet

**Á̱ka̱ta̱lyet** na (a̱nyiung: a̱ka̱ta̱lyet *ka*) yet kyangcet nyiung mi̱ kwai nyunywaat ji ja, mi̱ a̱kpa nkyangcet  (a̱yaaga̱u, a̱mumu, ma̱ng jét). Á̱ka̱ta̱lyet nia byia̱ a̱myiri̱m-vam, a̱sorong nkyangcet ka tat sentimita 3–5 (nc 1.2–2.0) di̱ a̱swap di̱ yet a̱khwukhwop, ma̱ng a̱cyuang a̱ghyi ma̱ng a̱jojoot ya a̱son da̱nian lung a̱byin. Ba̱ shi á̱kpa di̱ yong hu mi̱ nkap bibyin ma̱ a̱di̱di̱t mi̱ swanta a̱wot ba̱ cyok mi̱ a̱ka̱keang a̱fai, ba̱ si̱ bwak yet nkyangcet byian yak.

## A̱ka̱fwuop nta
Dinner

***Dinner*** yet vwuo ghwughwu-a̱guguut hwa nang á̱ nyia̱ ma̱ a̱lyia̱ 2016 ma̱ a̱byin Naijeriya a̱ni. Ku yet fim a̱si̱ Ca̱t wa ma̱ lyi̱ai mbeang ci̱ á̱niet. Jay Franklyn Jituboh mbeang Chris Odeh bya ku jhyi fim wuni. A̱kwak a̱son a̱si̱ fim wu wa yet David Jituboh. Fim wu ku ghwut ma̱ a̱tuk mam 11 Zwat Swak ma̱ng Jhyiung 2016. Á̱ ku nwuan nggu mi̱ Siliman IMAX ku shyia̱ Lekki a̱ni. Amstel Malta Box Office wa ku nwuak kurum ta̱m jhyi fim a̱si̱ *Dinner* wu, a̱wot a̱ca̱cet á̱nietnyian a̱yaafim ku bai da̱ a̱vwuo ka.

## A̠didam Nkhang fim na̠
Adetunde George Jnr wa ku tung á̱ ya á̱kpa̱nda̱ng ta̱m nggu ba̱h Bosom  mbea̱ng Mike Okafor di̱ agbang nggu ma̱t ba̱h nyia̱ á̱ ba̱tung mbea̱ng á̱sa̱k nggu Lola Coker á̱ ku shyia̱ da̱vwuo nggu ka di̱ jen a̱ja na̱ng ba̱h nyian a̱ka̱cong a̱lyiat nyea̱ng mba̱ na̱ á̱ni. Á̱wot Mike Okafor si̱ ba̱i a̱tung ka mbea̱ng á̱sak nggu mea̱ng na̱ng an gyei Diane Bassey a̱ni ma̱t nggu ka̱ tyia̱ ka nya̱k ga̱swuong. mi̱ di̱ jen a̱ja̱ ja̱ nyia̱ ji si̱ tyia̱ ta̱i na̱ng a̱ cwuang á̱lyiat ta̱zwa̱ si̱sa̱k mba ji ku ntabat gwut a̱ni.

## Á̱nietfim ba
* Okey Uzoeshi wa á̱ ngyei Mike Okafor
* Enyinna Nwigwe wa á̱ ngyei Adetunde George Jnr
* Kehinde Bankole wa á̱ ngyei Lola Coker
* Keira Hewatch wa á̱ ngyei Diane Bassey
* Deyemi Okanlawon wa á̱ ngyei Richard 'Richie' Boyo
* Richard Mofe-Damijo wa á̱ ngyei Adetunde George Snr.
* Ini Dima Okojie wa á̱ ngyei Jane Odogu
* Olaide Bolaji wa á̱ ngyei Sarah
* Charles Inojie wa á̱ ngyei Airport Guard
* Esther Audu wa á̱ ngyei Lady at the Airport
* Ruby Nwosu wa á̱ ngyei Richie's Girl in Bed
* Chima Precious wa á̱ ngyei Police Officer 1
* Yinka Adeseun wa á̱ ngyei Police Officer 2
* Dare Sorinwa wa á̱ ngyei Ade's Driver
* Ireti Doyle wa á̱ ngyei Elizabeth A. George.

## Ya̱fang


## A̱ka̱fwuop nta
A̱shong

**A̱shong** yet lili a̱sa̱khwot hwa ku byia̱ a̱junjung a̱ngaan a̱swap-ja̱fi̱k mi̱ a̱wowot takti̱tak sai wu, kpa̱mkpaan ma̱ng a̱sa̱khwot a̱lyemu a̱wot a̱ si̱ shyia̱ a̱ma̱nyii a̱sa̱khwot a̱guruma. A̱ byia̱ a̱swap-ja̱fi̱k ku yai koji ma̱ng shi ku bai tsi̱tsak nanomita 625–750.

## A̱ya̱fang
Dinner at My Place

***Dinner at My Place*** yet vwuo ghwughwu-a̱guguut hwa na̠ng Kevin Luther Apaa ku lyuut ma̱ a̱lyia̱ 2022 ma̱ a̱byin Naijeriya a̱ni. Ku yet fim a̱si̱ ca̠t wa ma̱ tyia̠ ma̠ai. A̠ca̠cet aniet fim bi bya ang gyei Timini Egbuson ma Bisola Aiyeola mbeang Sophie Alakija bibya yet aghyi fim ka. Fim wu ku ghwut ma̱ a̱tuk mam 28 Zwat Jhyiung 2016. Awot a si tyia nji ma Siliman mat a fak kyang nang aniet lyen vwuo hu na lyiat ani.

## Nkhang fim na
Nkhang fim na ni yet nkhang atyu Naijeriya wa a swan ma̠ng Amerika nang ang gyei Nonso ani. ma nang jen ji nang nggu cat nbwuo abyik ani, a si yei asak wu gu bai amali nggu ka ba ya kyang yak kwaimam ma di jen aja ja nang nggu cak tyiaga asak anaa gaswuong ji mat neang mba hu bai pkankpaan. anaa gaswuong ka nang ayang byin nggu ku hwu awot ku byia kurum sinat dola cyikwop swangfeang ($22000) ani. Mat nkyang na si bwuak atyia kyang byian fwuo ma nang akhwukhwop asak nggu wu nang ang gyei Bisola Aiyeola si bu nwuo ma akawatia kyang nang ba nia ani ma di yei.

## Á̱nietfim ba
* Timini Egbuson wa á̱ ngyei Nonso
* Bisola Aiyeola wa á̱ ngyei Bisi / Akhwukhwop asak Nonso wu
* Sophie Alakija wa á̱ ngyei Chioma / Asak Nonso wu
* Uche Montana wa á̱ ngyei Cynthia
* Oluyemi Solade wa á̱ ngyei Doctor Ayo
* Chales Etubiebi wa á̱ ngyei Jay
* Debby Felix wa á̱ ngyei Sandra
* Michael Sanni wa á̱ yet Atyu luk mato wu
* Gabriel Ameh wa á̱ yet Atyu liai mato wu
* Juliet Jackson wa á̱ ngyei nurse
* Ruth Okereafor wa á̱ atyu ntam fotet ji
* Nene Nwoko wa á̱ yet ayang byin Nonso wu
* Namisi Govin Emma wa á̱ ngyei Ananyiuk Nonso wu

## Jhyi fim
Atyu lyuut fim Kevin Apaa nyia a ku tsa nkhang a si a ba dadei fim kya ku byia aswap minti 11 nia ma alyoot kani. A ku tsa nkhang nani ma alyia 2019 nia, awot a si shyia lin ama neet mang aniet ma didit ba ku fang nkhang na ani. nkhang fim na ni si ya aya zanang a̱ni̱nai awot a si neap nggu ma agbandang atung nwak zanang nang a ku nia ma Uthe SA mbeang Uthe K ani. atan alyiat nang Apaa fwuong tazwa nkhang fim na, huhwa nwak nggu fwuo hu nang nggu ya ason ma lyuut nkhang fim ji na si byia aswap kani ani awot a si shaai alyoot fim ka ba. Nggu ma aya kpandang tam fim na si lyuut nkhang na na si yet nkhang cat nyia. Á̱nietfim ba  nang nggu ku tsa tam hu mang nggu ani, ba shyia ya ason ming tam hu ba mat byia aswap nkhang ka ma di jen ji nang a ku ntyak jhyi fim wu amgbam ma Legwot ani.

## Ya̱fang
Dwindle

***Dwindle*** yet vwuo ghwughwu-a̱guguut hwa nang Darlington Abuda ma̱ a̱lyia̱ 2021 ma̱ a̱byin Naijeriya a̱ni. Awot aya kwat ason bi bya yet Kayode Kasum mbeang Dare Olaitan. Atyu jhyi fim wu wa yet  Mimi Bartels ma FilmOne Productions.

## A̠didam Nkhang fim na̠
Nkhang nani yet a si ayakpandang afeang bya nang ang gyei Sogo mbeang Buta, ani. Ba ku si nyin mato wa, awot ba si abung ghyang ma di jen a ja ba si myim ma aniet hyai aniet ba ku nyin Gwomna a si sitet ani.

## Á̱nietfim ba
* Funke Akindele wa á̱ ngyei Officer Tolani
* Bisola Aiyeola wa á̱ ngyei Officer Juliet
* Jidekene Achufusi wa á̱ ngyei Chinedu
* Lateef Adedimeji wa á̱ ngyei Fuku
* Harriet Akinola wa á̱ ngyei A̠yang byin Todun
* Jude Chukwuka wa á̱ ngyei A̠tyia byin Todun
* Mary Chukwuma wa á̱ ngyei Female Saint
* Jibola Dabo wa á̱ ngyei Governor Otunta
*Martha Ehinome wa á̱ ngyei Ajoke Kasum
*Oli Ekun wa á̱ ngyei Chemistry
*Temisan Emmanuel wa á̱ ngyei Tobi Williams
*Rotimi Fakunle wa á̱ ngyei Officer Michael
*Ikponmwosa Gold wa á̱ ngyei Officer Abani
*Efa Iwara wa á̱ ngyei Collins
*David Patrick wa á̱ ngyei Bodyguard
*Maxwell Nwoye wa á̱ ngyei Bodyguard
*Feyifunmi Oginni wa á̱ ngyei Uber Driver
*Feyisayo Ogundipe wa á̱ ngyei Newscaster
*Immaculata Oko wa á̱ ngyei Kayin Damola
*Tope Olowoniyan wa á̱ ngyei Todun
*Jide 'JBlaze' Oyegbile wa á̱ ngyei Ikenna
* Gregory Ojefua wa á̱ ngyei Oga Landlord
* Broda Shaggi wa á̱ ngyei Buta
* Adedimeji Lateef wa á̱ ngyei Fuku
* Timini Egbuson wa á̱ ngyei Josiah Otunba
* Steve Chuks wa á̱ ngyei Jide
* Demi Banwo wa á̱ ngyei Ogogoro
* Efa Iwara wa á̱ ngyei Collins
* Uzor Arukwe wa á̱ ngyei Male Saint.

## Ghwut fim ji
Fim wuni ku ghwut, a si tyia nji ma̱ siliman a̱tuk mam 16 Zwat A̱natat 2021.

## Ya̠fang
Eagle Wings

***Eagle Wings*** na̱ng a̱ bu ngyei  ***Air Force Story***  a̱ni, yet ghwughwu-a̱guguut a̱si̱ zwa̱ng ja̱ na̱ng á̱ nyia̱ ma̱ a̱lyia̱ 2021 ma̱ a̱byin Naijeriya a̱ni a̱kwak a̱son wuwa yet Paul Apel Papel. nkhang na̱ nyia̱ fim ji̱ni ja̱ yet si̱ ntsa̱ wu ma̱ fim á̱ si̱ zwa̱ng mi̱ a̱byin Naijeriya ka a̱ni. Á̱niet jhyi fim ba nyia̱ fim jini ku shyia̱ lin á̱ma A̱khwot Á̱kwop Naijeriya ba mbea̱ng a̱li ta̠m fim á̱ si̱ Nollywood wu.  Nkhang fim na yet a si̱ ta̱m ma̱ng swuo á̱bung A̱khwot Á̱kwop Ta̱zwa wa ma̱ng a̱yaa̱t ka̱ na̱ng ba̱ kwa̱n ma̱ a̱ya na̱nva̱n ba̱ shyia̱ A̱za Naijeriya ka̱ a̱ni. Fim wuni ku ghwut, á̱ si̱ tyia̱ nji ma̱ siliman a̱tuk mam 12 Zwat Tsat 2021 ma̱t á̱niet lyen li hu ba ka nwa̱k á̱di̱dam mba̱ hu.

## Á̱nietfim ba
* Enyinna Nwigwe wa á̱ ngyei Nuru Yusuf
* Femi Jacobs wa á̱ ngyei Paul Dike
* Yakubu Muhammed wa á̱ ngyei Yisa Doko
* Uzee Usman wa á̱ ngyei Korinjo
* Funky Mallam wa á̱ ngyei 2Ic Zango
* Patience Ujah
* Sadiq Daba wa á̱ ngyei President of Nigeria
* Francis Duru wa á̱ ngyei AVM Petinrin
* Paul Apel Papel wa á̱ ngyei John Femi
* Abdul U. Zada wa á̱ ngyei Baku
* Jamila Ibrahim wa á̱ ngyei Amina
* Iyke Odiase
* Nazareth Jesse
* Sidney Idiala
* Stephanie Apel

## Jhyi fim
Paul Apel Papel wa ku yet a̱kwak á̱son fim wuni, a̱wot a̱ si̱ jhyi fim wu ma̱ng si̱todiyo nggu ja̱ na̱ng a̱ng gyei Papel Produntions ani. A̠ya A̱khwot Á̱kwop Tazwa ba̱ ku ntyia̱ bwuak ma̱ng nta̱m jhyi fim na̱ni hu hwa̱ yet fim ntsa hu na̱ng á̱ shyia̱ mun a̱pyia a̱ si̱ Nigerian Film Corporation mbea̱ng Nigerian Air Force Investments Limited ani. Nkhang na̱ nyia̱ ma̠ Zwat Swak ma̱ng Jhyiung 2019 ja na̱ng A̱khwot Á̱kwop Naijeriya ba nshyia̱ mun á̱pyia ma̠ Nigerian Film Corporation mbeang Nigerian Air Force Investments Limited a̱ni. Nkhang fim na̱ ku neet ma̱ng A̱gba̱ndang ofit A̱khwot Á̱kwop di̱ á̱na̱nwuai sea̱ng nkha̱ng a̱za̱la̱ng sot X na̱ng á̱ ku ngyei Twitter a̱ni.

Á̱ ku tsa̱ nta̱m kwok ghwughwu-a̱guguut a̱ si̱ Eagle Wings ma̱ a̱tuk mam 25 Zwat Sweang 2020. Á̱ wot mam a̱ hwa̱ ku yet ma̱m byin a̱kwa̱k a̱son nta̱m jhyi fim hu hwa̱ na̱ng a̱ ngyei Paul Apel Papel a̱ni mi̱ng A̱gba̱ndang a̱kea̱ng Ka̱duna. Nta̱m fim na ku shyia̱ ya a̱son si̱ na̱t Zwat Nyaai 2020.

## Ghwut fim ji
Fim wuni ku ghwut a̱tuk mam 25 Zwat Sweang 2021. Á̱ ku tyia̱ nji ma̱ng a̱gba̱nda̱ng a̱li siliman ma̱ a̱keang Abuja. Á̱wot a̱tuk mam 7 Zwat Tsat 2021 a̱ si̱ tyia̱ nji siliman ji shyia̱ Legwot a̱ni. A̱tuk mam 12 Zwat Tsat 2021 kya na̱ng fim wu ku ngwut ma̱ a̱byin ka̱ a̱mgba̱am.

## Ya̠fang
Nat Gbang A̱la̱u ! (Ghwughwu-a̱guguut)

**Nat Gbang A̱la̱u** yet ghwughwu-a̱guguut maat a̱ si̱ Bi̱ri̱ti̱n Naijeriya ba ma̱ a̱lyia̱ 2013 mbwa Destiny Ekaragha wa cong dyo a̱ni , a̱wot di̱ saai dyep-a̱yaan-Olivier mi̱ maat ma̱ da̱ a̱lyoot a̱nyiung mbwak  Bola Agbaje. 
Á̱ta̱ngwat nggu na Malachi Kirby, OC Ukeje, Adelayo Adedayo ma̱ng Shanika Warren-Markland. Á̱ ku kai nhu a̱ghwon mi̱ Naijeriya ja ma̱ a̱tuk 16 Zwat Jhyiung 2015.

## Shim kyang
Ghwughwu-a̱guguut hu ku kyiai bi̱ri̱ng ma̱ng a̱nyia̱ a̱ si̱ mun a̱ si̱ tei sai a̱mgba̱m neet a̱niet tsaai ba.  A̱ shim hu tat mak tyan 73% nwuan da̱ 11 zwop á̱niet nwuan a̱ka̱fafeang ndung ma̱ng a̱kum mak 5.8/10 di̱ nwuan a̱ka̱feang a̱vwuo tung nkyang *Rotten Tomatoes ka*.

Mi̱ 4/5 mwuan a̱ka̱feang hu, Tom Huddleston, da̱nian jen ghwut *(magazine)| jen ghwut*, dyep gu di̱ yet  "a̱gwak cam maat taada bibyin." Ma̱sa̱kut yok fwop mi̱n jen ji bah, ma̱nang ku nshyia̱ ma̱nta tan shasham a̱ni
a̱wot a̱nia, Wendy Ide, mi̱ 3/5 nwuan a̱ka̱feang da̱nian jen, a̱ si̱ lyiat gbit di "a̱ka̱wat á̱ bang gi̱gi̱k a̱ni (hammiest) á̱ maat a̱kat."

## Tyia̱ bwak
***Malachi Kirby** akwonu Yemi
***OC Ukeje** wa á̱ ngyei Iku
***Golda John** wa á̱ ngyei Mum
***Adelayo Adedayo** wa á̱ ngyei Paris
***Shanika Warren-Markland** wa á̱ ngyei Armani
***Tosin Cole** wa á̱ ngyei Razor
***Miles McDonald** wa á̱ ngyei Ghost
***Pooja Shah** wa á̱ ngyei Reema
***Bhasker Patel** wa á̱ ngyei Mr. Patel
***KG Tha Comedian** wa á̱ ngyei Hi Res
***Michael Maris** wa á̱ ngyei Blazer
***Eddie Kadi** wa á̱ ngyei Radio DJ

## Nkyang a̱ta̱usa
''Gone Too Far!'' at BFI Player, British Film Institute

## Ya̱fang
Don't Get Mad Get Even

***Don't Get Mad Get Even*** yet ghwughwu-a̱guguut hwa nang á̱ nyia̱ ma̱ a̱lyia̱ 2019 ma̱ a̱byin Naijeriya a̱ni. Raphael Dedenuola ku lyuut fim wuni, a̱wot a̱kwak a̱son wu wa yet Wale Ojo. RGD Media wa ku ghwut ma̱ng fim wu, a̱wot sot Silverbird Film Distribution ja si̱ lyiai fim wu. Fim wu ku tak nkhang ma̱ a̱di̱di̱t a̱di̱t kyiak neet ma̱ lyen nkyang swanta si̱ nat nkyang zwa. Acacet lyulyoot aniet fim bi bya yet Femi Jacobs, Yemi Solade, Deyemi Okanlawon, Kenneth Okolie, Toyin Abraham, Patience Ozokwor mbeang Jide Kosoko. 

## Nkhang fim na
Nkhang a̱na̱nyiuk a̱feang nia. A̱nyiung tyak fang nggu hu, a̱wot a̱tyu-a̱ghyang wu si̱ yet a̱tyubwom bubwom wa. Kwai doot, a̱tyubwom bubwom wu si̱ byia̱ zwa a̱ lan a̱tyu a̱ tyak fang wu a̱ni. Ma̱nini, a̱tyu a̱ tyak fang wu fat a̱ghyi bya a̱ nwuan a̱shushyuo wu gu beang nggu ma̱ng kyang gu tsa a̱bwuanng mat gu ka shyia̱ beang a̱pyia̱ nggu.

## Á̱nietfim ba
* Femi Jacobs wa á̱ ngyei Juwon
* Deyemi Okanlawon wa á̱ ngyei Kunle
* Toyin Abraham wa á̱ ngyei Ngozi
* Patience Ozokwor wa á̱ ngyei Mama Caro
* Yemi Solade wa á̱ ngyei Jaiye
* Nancy Isime wa á̱ ngyei Ada
* Jide Kosoko wa á̱ ngyei Landlord
* Kenneth Okolie wa á̱ ngyei Julius
* Saheed Balogun wa á̱ ngyei Ksali
* Wale Ojo wa á̱ ngyei Dr. Badejo.

## Ghwut fim hu
Fim wuni ku ghwut a̱tuk mam 04 Zwat Swak 2019 ma̱ a̱byin Naijeriya mbeang Gana.

## A̱ya̱fang
Nnuwa Yusufu

Profeso **Nnuwa Yusufu** yet a̱tyotyiet a̱byin Naijeriya wa ma̱ng profeso a̱ si mumwang cong ma̱ng a̱ka̱vwuo a̱bwuang ma̱ng tsotswat tei fwuo khyap jhya.
Alan Poza

***Alan Poza*** yet vwuo ghwughwu-a̱guguut tyei-mai hwa nang á̱ nyia̱ ma̱ a̱lyia̱ 2013 ma̱ a̱byin Naijeriya a̱ni. Charles Novia wa ku lyuut fim wuni, a̱ si̱ jhyi fim wu, a̱ si̱ bu yet a̱kwak a̱son fim wu. A̱ca̱cet á̱niet fim bibya yet OC Ukeje nang á̱ ngyei Alan Poza a̱ni.

## A̱di̱dam nkhang fim na
Alan Poza (OC Ukeje) yet a̱fai wa a̱ byia̱ zwa a̱ni mat a̱ yet a̱gba̱ndang a̱tyunta̱m jhyi bubwom wa. A̱ si̱ lywi fi̱ri̱ng nyia̱ a̱ myiai ma̱ng kuzang fi̱ng-nggwoneam nang fwuo nggu hu kyiak a̱ni mi̱ di̱ byian jen bah. A̱wot, a̱ si̱ tyia̱ a̱pyia̱ nggu a̱lyoot nyia̱ a̱gwak khwi a̱ka̱neam.

## A̱ya̱fang
Igodo: A̱byin mami A̱niet-nswuan ma̱ng A̱niet Kukhwi

***Igodo: A̱byin mami A̱niet-nswuan ma̱ng A̱niet Kukhwi*** yet ghwughwu a̱guguut a̱dat ma̱ a̱lyia 1999 abyin Naijeriya kya ma̱nang Don Pedro Obaseki nyia a̱ni a̱wot  Andy Amenechi wa ku yet a̱kwak a̱pyia wu.

## Tyei sai
Maat hu hei nkhang a̱bakeang ka swuo a̱bung ma̱ng tswa a̱ta̱nyeang ma̱ng a̱dwundwung lotong. Vak nang á̱ na kai á̱ nfi̱n tswa a̱ta̱nyeang ji a̱ni kuyet a̱tyok mi a̱bakeang ba ba̱ nat ma̱ tswa a̱yit a̱ta̱nyeang ba si kyiak a̱baai ka wai yet a̱dadat a̱ni ba nkwan mang tswa a̱ta̱nyeang ji ma̱ng nkut na shyia mi a̱ba̱keang ka a̱ni.

Igodo si mun bwak ma̱ng a̱nietcen ba ba̱ nat ma̱ng tswa a̱yit a̱ta̱nyeang ji. A̱ nat a̱cyiet ka ndundung mang sot a̱niet a̱wot a̱ si bwuok a̱nyin gu. Á̱ si hyaai a̱lyiak a̱niet cyiet nggu ba a̱wot tswa a̱ta̱nyeang ji ya mba mang akatuk nkyang mami tswa a̱yit a̱ta̱nyeang na fin mba cat a̱baai sang a̱dadat ka shyia.

## ghwughwu

Nghwughwu na mun:

* Sam Dede
* Pete Edochie
* Norbert Young
* Charles Okafor
* Prince James Uche
* Ignis Ekwe
* Obi Madubogwu
* Chidi Mokeme
* Joe Layode

## Ya̱ng
A̱cucuk A̱khwu (ghwughwu-a̱guguut)

**A̱cucuk A̱khwu** yet a̱za̱ra̱k ma̱ng maat shyiet a̱nu ghwughwu-a̱guguut a̱lyia̱ 2024 a̱byin Naijeriya wa, á̱ ku ghwut dyo a̱tuk 23 Zwat Sweang 2024. Moses Inwang ku yet a̱kwak a̱son wu, a̱wot David Rukeme si̱ ghwut dyo. Hu sai Sharon Ooja, Emmanuel Chukwuemeka Ejekwu, Nkem Owoh, Lilian Afegbai, Deyemi Okanlawon, Albert Oluwatoyin, Funky Mallam, Emem Inwang, Ryonne Razaq, ma̱ng Lawal Nasiru.

## Nkhyang ghwughwu
But mi̱ fwuo lilyim ma̱nang gu ndyin nsak fwuo nggu a̱ni, fing a̱tyok kok nkhyang ma̱nang gu nnat mai hyat a̱pyia̱ nggu ku si kaat a̱ni. Ghwughwu-a̱guguut hu ni tak nwuak fwuo a̱yin si̱ mi̱n kyiak mat cat a̱ni.

## Ghwughwu
### A̱tsak
*Sharon Ooja di̱ yet Amara
*Mr Funny (Sabinus) di̱ yet Johnny
*Deyemi Okanlawon di̱ yet Deremi

*Nkem Owoh di̱ yet Mr. Kalu
*Lilian Afegbai
*Albert Oluwatoyin Tomama di̱ yet Vero
*Funky Mallam
*Emem Inwang
*Ryonne Becky Razaq
*Lawal Nasiru di̱ yet Pato

## Ghwut kpasai
### Kwai
Ma̱ a̱tuk mam 10 Zwat Sweang 2024, a̱tyu shei nkhyang ghwughwu-a̱guguut mi̱ a̱niet maat ba, Matilda Adegbola, nyia̱ "Showmax wa kwai ghwghwu-a̱guguut hu", á̱ khwui kyang hu a̱kwak a̱son ghwughwu-a̱guguut wu Moses Inwang kpang ma̱ng Instagram ku tak nyia̱ ghwughwu-a̱guguut á̱ tyia̱ ma̱ng a̱kpa̱kpaai mbat hu a̱ni na yet manini a̱za̱za̱ra̱k tei sai. Ma̱ng a̱tuk 14 Zwat Sweang 2024, ghwughwu-a̱guguut hu ku mi̱n jen jhyang ku ya ntei a̱tyan tei sai.

## Ya̱fang
A̱ba̱la̱nkong

**A̱ba̱la̱nkong** wu (á̱kpa: a̱yaaba̱la̱nkong *ba*,  yet sot tangka̱i kyangcet hwa mi̱ kwai *Pyrrhocoridae* ji. A̱ yet tangka̱i kyangcet hwa ku ni̱ byian a̱lulo a̱ni, a̱ca̱cet ba ma̱ng á̱si̱ ba̱ laai a̱ shi ba̱ laai shi a̱ni ni̱ ya a̱baka̱kung a̱lulo na ma̱ng zwá a̱lulo ji ma̱nang ba̱ laai a̱ shi a̱ni, a̱wot ba̱ ni̱ kwok cyi mba hu ba̱ mat ma̱nang ba̱ cong a̱ naat a̱ni.

## A̱ya̱fang

## A̱ka̱fwuop nta
Ile Owo

***Ile Owo*** yet ghwughwu--aguguut zwop nfwuo wa alyia 2022 aniet Nijeriya manang alyuut awot Dare Olaitan si yet akhwok ason, awot a si yet agak Oko Kasum, Tina Mba, Efa Iwara, mang Mofe Duncan. Ku hyia nkhyang ali ka li manang akahyaai mi akhwukhwop njen swaak - zanang fing akhwup nggoneam a ka nci anandyung.

## Nkhyang ghwughwu
Busola (Immaculate Oko Kasum) - fing abok nggwon anab manang atyia nka wu kan nsaan ani awot atyu nwuak fwuo shyia mang acak nyeang - si li tausa li yayaat di a ja nang ka naat tam cik kyang awun ka si taduut a si nkat din njen manang ka nnwuo adidam bat ka si li tswa ayang nka ji (Tina Mba). A si labeang bah ba si li shyiak kai ali ka, awot a si nwuak nggwon anab gu ka amyia akoo awot a si kyiak alikauli a shyia ndung mang a nka koji wa Lanre, Busola a si wot nba mbwak khwo, kyang nyiung kun nshyia lilyim jen ma dadai ji kan swak ani, si manang gu ba mbai Tunji (Efa Iwara), atyu nyap fwuo anyan wa ku tak gu cat. Bisola, anyan wa pasito nggu wu kan tak uggu azason nyia a na nyeang acucuk atyok alyia akya, si li anu nggu ka manang aguguut ani, awot '''A̱'''yang nka wu ku shim bah kunang A̱tyia̱ wu ku ndyin nggwon anab gu ka ama ani.

Mang beang akpandang gu Jola (Bukunmi Adeaga-Ilori), Busola - anyan wa ku shyia din vak nat ya kyayak jenshyiung  - si shyiat nyia azanson, a si kwup nkyang khwi jewellery Tunji na si nwuak nka zanang apyia bubwom nggu hu. Ma ya kyayak kwa mam nggu hu abyin atausa, Bisola si tyan akang afwuop di nwak manang ka tyia amafwuo ani. Mumwang abung, ayang nka wu si kwan bat a kup nggwon anap nggu ka di yong naai, awot atyok nggu wu, kup nka mang tsa atanyeang, a si kup tsa nka ji di min wai lyen nka. A si kyiak nka a nat dyo ma anandai, awot Tunji si nyia a na tan kurum nyio amgbam Busola mang atyia nka wu tak jen coot. A khwi di sisak ji abwombwon alaat ku mbai ani si tyei awurunamade, mmam nfeang na swak a ka si khwu mang kun a ja, awot Busola a shyia mang byan fwuo wu a ni si naai avwuo nswat danwuo Tunji, anyan wa ku tam yei gu myim mang aniet amali ba.

Atung ka si bwak atyetuk manang  aniet amali Busola's ba nbai cyicen ku si bwak bai akatuk alaat a tei awon a nkyiai hyaai mang nkyang tei awon, tei nka mang cat ka kwan jhya danian swuan nka.

## Ghwukhwu
* Immaculate Oko Kasum di yet Busola
* Efa Iwara|Efe Iwara di yet Tunji Owo
* Tina Mba di yet Mama Busola
* Akin Lewis di yet Papa Busola
* Bisola Aiyeola di yet Fijabi
* Mofe Duncan di yet Damisi Owo
* Sophie Alakija di yet Tomisin
* Ademola Adedoyin di yet Tobi Owo
* Oluwabukunmi Adeaga-Ilori|Bukunmi Adeaga-Ilori di yet Jola
* Temisan Emmanuel di yet Juwon Owo
* Ikponmwosa Gold di yet Pastor Niran
* Jide Oyegbile di yet Akanni Owo
* Funmbi Sokoya di yet Waiter

## Agaat ka
Ghwughwu-aguguut hu kyiai mak acyiet akwa, ghwughwu-aguguut njhyang mai acyiet akwa ka hyia nyia "ghwughwu-aguguut hu byia atai hu tankai tsa aniet mabyin awot ba si lyin aya ka" da alyiat  *[[Afrocritik]]*. Ile Owo ku shyia dyep danyian nghwughwu tei awon gu nyia ani awot a si si byan li danian sang ta 

## Yafang
Isaac Newton

**A̱tyoli Isaac Newton** (zwat Jhyung atuk mam naai , [mam 25 si zwat swak ma̱ng a̱feayang] 1643 – 31 si̱ zwat a̱taat 1727)  a̱ku yet a̱tyo fāng a̱ baat sin shong , a̱ si yet a̱fisi̱t, atro̱nud, ma̱ng kyang jhyi, ma̱ng lyuut a̱ya kwangbwuak fang. a̱ ku yet a̱bandang a̱yin wa ba̱t si̱ sayent ma̱ a̱di̱di̱t n kyang nang a̱ jhyi a̱ni ma̱ng tyai a̱ghyii nang nggu nyia̱ a̱ni. a̱ si̱ lyuut kwangbwuak nang a̱ngyei  *Philosophiæ Naturalis Principia Mathematica* (din shong nang a̱ngyei *Mathematical Principles of Natural Philosophy*), a̱ ku tsaa lyuut hu ma a̱lyia 1687, a̱ wot a̱si̱ shyia̱ yet a̱tyoo a̱ ku tsaa fang fi̱zi̱t ma̱ng fa̱ng maḏ.
Za̱ngeak

**Za̱ngeak** *ji* () yet tangka̱i a̱gba̱ndang a̱man hwa ku neet ma̱ kwai *Ciconiidae* a̱ni. Ji̱ ja yet a̱di̱da̱i wu mi̱ kwai a̱ca̱cet a̱ka̱man ji, ji̱ ya nkyangcet nia a̱lyiak, a̱wot á̱ shyiat a̱kpa nji ka mi̱ a̱ka̱vwuo nkyai di̱ fam A̱tak-Sa̱hara Afi̱rika mbeang mi̱ Yemen. A̱tai a̱lyoot á̱ ni̱ jhyung ma̱ a̱gwomnati Turukya ba ma̱ng a̱si̱ Wadi Halfa mi̱ Sudan, **Bey El-Arnaut Abdim** (1780–1827).

## A̱ya̱fang

## A̱ka̱fwuop nta
A̱ba̱lee

**A̱ba̱lee** wu (*á̱kpa* a̱yaaba̱lee *ba*) yet tangka̱i a̱man hwa ma̱nang á̱ shyiat mi̱ bibyin-á̱ga̱fi̱p ma̱ng bibyin a̱ka̱kwon fam A̱tak-Sa̱hara Afi̱rika a̱ni. Ma̱nini, á̱ ka̱u mba di̱ susot tswuon, a̱yaaba̱lee fam-a̱za (*Tockus erythrorhynchus*), a̱yaaba̱lee fam-jenshyung (*T. kempi*), a̱yaaba̱lee Ta̱nzaniya (*T. ruahae*), a̱yaaba̱lee fam-a̱tyin (*T. rufirostris*), ma̱ng a̱yaaba̱lee Da̱mara (*T. damarensis*), a̱wot a̱yaagwak kuntyin lyen á̱ghyang mun a̱ tyia̱ susot nyaai si̱ a̱mgba̱m ji ji̱ yet mi̱ kyang nyiung hwa ma̱ng sot *Tockus erythrorhynchus* ji.''

## Tyei sai
.

Sot a̱ka̱man kwok nfwuo á̱niet jini byia̱ a̱sai a̱tak-a̱fa ma̱ng a̱pyia̱, kap a̱za-a̱fa ku byia̱ a̱sa̱khwot khaan, a̱junjung ndi̱m, ma̱ng a̱junjung a̱ghwap a̱shong a̱nu ka̱ lyin a̱kwup a̱ni. Tyei mba hu tai á̱ghyang, a̱wot sha̱p ji byia̱ a̱da̱dei a̱nu. Vam mba hu shi a̱kpai, ku bai sentimita 42 ma̱ng a̱swap, a̱wot á̱ fa a̱mgba̱m sot jini ja yet a̱da̱dei wu mi̱ sot a̱yaaba̱lee ji.

## A̱ya̱fang

## A̱ka̱fwuop nta
Karl Marx

**Karl Marx** (yei Jaman: ; 5 Zwat Tswuon 1818 – 14 Zwat Tsat 1883) ku yet a̱tyulyenfilosofi, a̱gwak-tiyorit kwainfwuo-á̱niet, a̱tyulyentungzwa, a̱tyukwok-nkhang, ma̱ng a̱tyusoshyalizi̱m tyeizat a̱ neet ma̱ a̱byin Jami̱ni wa a̱ni. Á̱ lyen nggu a̱ swak da̱nian lyuut 1848 nggu hu *Mani̱fesi̱to Komyuni̱t Wu* (a̱ ku lyuut dundung ma̱ng Friedrich Engels), ma̱ng lyuut ku shyia̱ mkpa̱m ntat nggu hu  (1867–1894), a̱ si̱ yet a̱tyu ya fwuang ma̱ng tungzwa kwainfwuo-á̱niet gbangbang nang gu ku si̱ tyia̱ di̱n ta̱m mi̱ tyorit matirializi̱m-nkhang nggu mi̱ da̱ a̱ghyi li kapitalizi̱m nggu, di̱ ngaan ta̱m nggu hu. A̱di̱dam Marx ma̱ng nta̱m nggu na na̱ ntung a̱ni nang á̱ mun á̱ nwuak a̱lyoot Maksizi̱m ka a̱ni si̱ fuut nfwuo á̱niet ba̱t di̱ nvak ma̱ a̱di̱di̱t.

## A̱ya̱fang
Mark Twain

**Samuila Langhorne Clemend (Zwat Swak mang Zhyung nang ji yet mam Swang-Tat , 1835 - Zwat Nyai di mam 21 , 1910) , an gye gu aliyot maad Markud Twain  , asi yet atu luwut mami anet luwut America wa , abyi'a tyei mai mang** Atushai aliat madidit . A dyep gu nang atu a lang mang byi'a tei mai mang makakeang na mun anet America ani , awang William Faulkner yet gu 'Atia  anet lyin zunzuo ashong (literature)' . Kukwa Anbuwat shei tashikum (novel) nan Twain luwot ani byia Akad nang Tom Sawyer (1876) mang nvak ya'ason, Akad Huckleberry Finn (1884),a̱wot a̱ si̱n ngyei si̱ a̱feayang hu din shong "Great American novel" a̱ si̱ ba lyuut n
Raphael

**Raffaello Sanzio da Urbino** (yei Italya: ; Zwat Tsat 28 ku Zwat Nyaai 6, 1483 – Zwat Nyaai 6, 1520), ku yet a̱tyuswup nghwughwu ma̱ng a̱tyughwang a̱ka̱sa a̱ yet a̱tyu a̱byin Italya wa a̱ni di̱n jen A̱gba̱ndang Shyip ji. Á̱niet ma̱ a̱di̱di̱t shyuo ta̱m nggu hu mat ghwut shansham ghwang nggu hu, nwai vwuoa̱khwu nhu hu ma̱ng nkyang na nang a̱di̱dam jen Pi̱latonik-a̱fai wu ku byin a̱ni di̱ tyai shisham á̱nietbishyi. Dundung ma̱ng Leonardo da Vinci mbeang Michelangelo, a̱ yet a̱tyonyiung mi̱ a̱yaagwak a̱tat ba di̱n jen a̱ja mi̱ taada.

## A̱ya̱fang
Abu Nuwat

**Abu Nuwat** (La̱ra̱ba: أبو نواس, *Abū Nuwās*; a̱ka̱mbiri̱ng a̱lyoot: **Al-Ḥasan ibn Hānī 'Abd al-Awal al-Ṣabāḥ, Abū 'Alī**, أَبُو عَلِي اَلْحَسَنْ بْنْ هَانِئْ بْنْ عَبْدِ اَلْأَوَّلْ بْنْ اَلصَّبَاحِ اَلْحُكْمِيِّ اَلْمِذْحَجِي), á̱ bu ngyei **Abū Nuwās al-Salamī** (La̱ra̱ba: أبو نواس السلمي) (8-756) ku yet a̱tyoka̱u kuku da̱ a̱lyem La̱ra̱ba wa, ma̱ng a̱kwok-a̱son bubwon kuku a̱fwun (*muhdath*) nang ku ku tsa mi̱ ndyia̱ ntsa Tyokkpaa̱pyia̱ Abat hu. A̱ bu nwuo taada tashikum ji, a̱lyoot nggu ka si̱ shyia̱ da̱ a̱ka̱vwuo ma̱ a̱di̱di̱t mi̱ tashikum *A̱tyetuk Cyikwop ma̱ng A̱nyiung* ji.

A̱ ku byia̱ a̱sok A̱la̱ra̱ba ma̱ng Pa̱ri̱si, a̱wot a̱ si̱ myiam ma̱ a̱ka̱keang Ba̱si̱ra ma̱ng a̱li̱-Kufah, di̱n tsa hu, a̱ti̱tak a̱tyoka̱u kuku a̱ghyang nang á̱ ngyei Waliba ibi̱n a̱li̱-Hubap a̱ni, a̱ si̱ mbwuak a̱ nat da̱ a̱vwuo Khalafa a̱li̱-A̱hamaru. A̱ si̱ fang Kuran ji, Hadit, ma̱ng a̱gi̱rama. A̱ si̱ shyia̱nwuo da̱ a̱vwuo a̱yaakwak-a̱son A̱byintyokkpaa̱pyia̱ Abat ba Harun a̱ri̱-Rashit ma̱ng a̱li̱-Amin. Á̱ si̱ lyen nggu a̱ swak mat nta̱m kuku a̱sa̱khwot-a̱na̱p nggu na, mbeang bubwom-kuku Diwan nggu hu nang á̱ ku mun á̱ tyia̱ di̱ mkpa̱m  na̱ byiam khwi a̱ni, fwuong-nyinyang, ma̱ng cat kpangsi̱n.

## A̱ya̱fang

'
Matera

**Matera** (Materano:  [maˈtæːrə]) yet a̱gba̱ndang a̱keang wa ma̱ng a̱cyian Pi̱rovin Matera di̱ fam Basi̱li̱kata, ma̱ A̱tak a̱byin Italya. A̱keang kani byia̱ nkhang shyia̱ ma̱ng á̱nietnswat neet mi̱ gbangbang nang á̱ ku tsa lyuut nkhang bah (tsi̱tsak a̱lyia̱ 8000 ma̱ng 7001 Ksdb), á̱ si̱ lyen nggu ma̱ng a̱ka̱sa nfang, a̱wot nfam a̱kpukpuut-a̱fan nfeang nggu ninia á̱ ngyei Sasi.

Matera shyia̱ di̱ khwong a̱zayak a̱ghyui Gravina ka, nang kanyon kikya si̱ yet gak-a̱byin hu tsi̱tsak a̱byin-tsok Basi̱li̱kata ka (á̱ ngyei Lukania gbangbang) di̱ fam a̱tsak-jenshyung hu ma̱ng pi̱lato Muri̱gya a̱si̱ Apulya di̱ fam a̱za-a̱tyin hu.

## A̱ya̱fang
Mel Gibson

**Mel Columcille Gerard Gibson** (byin a̱tuk mam 3 Zwat Jhyiung a̱lyia̱ 1956) yet a̱tyumaat ma̱ng a̱tyunjhyi A̱merika wa. A̱ yet a̱tyu saai za̱náng ma̱ a̱di̱di̱t wa, a̱wot á̱ lyen nggu ma̱ng yet a̱kwak-a̱son a̱yaafim nkhang ma̱ng nvwuo maat yet a̱tyuya-a̱ywan mi̱ a̱yaafim ma̱ a̱di̱di̱t, nang mi̱ a̱si̱ nang gu ku yet Max Rockatansky mi̱ a̱yaafi̱m ntsa a̱tat ncei-fim shei á̱zanson nang á̱ ngyei *Mad Max* (1979–1985) ma̱ng jen ji nang gu ku maat Martin Riggs mi̱ ncei-fim a̱kpa̱ndang nggwon-shan na, *Lethal Weapon* (1987–1998) a̱ni.

## A̱ya̱fang
Ta̱mpi̱let:WatnZwatHu/Zwat Swak ma̱ng Jhyiung 2025

**Zwunzwuo-a̱lyem A̱helen** yet  ji yet vak lyuut a̱lyem Helen hwa.

Á̱ wa ka̱n dyen nyia̱ zwunzwuo-a̱lyem A̱helen ji ku neet mi̱ zwunzwuo a̱lyem Fi̱ni̱kya ji ja. Lyen huni neet mi̱ lyulyoot zwunzwuo-a̱lyem huhwa. Á̱ ni̱ ya fwuang tazwa jen ji nang á̱ ta̱bat nyia̱ ta̱m ma̱ng zwunzwuo-a̱lyem ji ca̱caat, a̱wot a̱lyiat á̱niet nzop nyia̱ a̱di̱dam ku na yet sa̱ncuri a̱ni̱nai ndbK wu wa. Mat di̱n jen ji á̱ ku lyuut lyuut Helen ku yet a̱khwukhwop a̱ swak a̱ni, á̱ ku mbyia̱ zwunzwuo-a̱lyem ji̱ tyia̱ ca̱caat ma̱ng si̱ Fi̱ni̱kya ji da̱ a̱ka̱nyiung. Zwunzwuo-a̱lyem A̱helen ji ja ku yet a̱son ka nang á̱ na nta̱bat byia̱ a̱yaatsa̱ntsai a̱ni.

Ma̱nini, a̱ sii fi̱k nang Gabii wa ku ta̱taat lyuut hu ku yet a̱khwukhwop a̱ swak a̱ni da̱ a̱vwuo lung nkyang gbangbang ka á̱ ngyei *Osteria dell'Osa* a̱ni. Á̱ ku fa nyia̱ lyuut huni, ku tak ΕΥΛΙΝ ku ΕΟΛΙΝ, á̱ ku lyuut nhu nang a̱lyia̱ 775 ndbK kya.
Ta̱mpi̱let:WatnZwatHu

Wat nzwat hu   (Ta̱mpi̱let:WatnZwatHu/)
  

*To edit the content, you must edit file Ta̱mpi̱let:WatnZwatHu/.
*The image should be small: e. g. 200px  

----
A̱byan

Mi nkyang nwuai ma̱ng a̱kum nyinyam, a̱byan ka (pl.: vaginas ku vaginae)  yet a̱bwobwot a̱roba kya, a̱vwuo tei mman ma̱ vam  a̱nyiuk ka shyia̱ a̱ta̱fa a̱bubwan a̱ti̱tak a̱ni. Mi a̱tyubishi, ka nan-a̱swap neet ma̱ng a̱na ntei ka ba bai a̱nu nwai ka (fwuo a̱nu nwai a̱bwong a̱byan). A̱ki̱p tausa a̱nu abyan ka kuzang shyia̱ di kup ma̱ng tyiang kup jhyang nang á̱ ngyei hymen. A̱byan ka ni khwuk da̱nian a̱wam ma̱ng byin. A̱ bi ni nyia̱ kukwaat a̱sok nzwat mba na na̱ tyong, zang hu hwa ni bai mi̱ a̱tyubishi kpakpaan ma̱ng a̱meang li kpa̱ndang nang kap a̱sok nzwat na bwan a̱ni.

## Ya̱fang
A̱burukutu

A̱burukutu Burukutu yet tangka̱i a̱kan nia nang á̱ su/weang, da̱ nyia̱ ta̱m ma̱n yak nang swaat (yak nswaat) ma̱ng zuk (Penniserum glaucum) a̱ni.  Á̱ Suu tangka̱i a̱kan na ni mi̱ bibyin Afi̱rika hwa a̱lyiak ma̱nang a̱byin Naijeriya, Togo, Kenya, Etiyopiya, ma̱ng Burundi ma̱nang a̱myiuk ma̱nang na swak ma̱ taada a̱wot nang a̱kan a̱bwoi á̱ swuo a̱ni. Á̱ nyan á̱ swuo nna mi̱ a̱za a̱byin Guneya a̱niet nswat a̱byin savana ma̱ Naijeriya, Gana, Togo, ma̱ng Benin.

## Nvak Su

## Nghwughwu

## Bu nwuan
*A̱kan
*A̱ra̱ntsa
*A̱mot

## Ya̱gang
A̱ra̱ntsa

A̱ra̱ntsa yet tangakai taada A̱burukutu wa nang á̱ su/weang ma̱ng swakpat, mi̱ a̱byin Afi̱rika A̱tak ma̱nang, zuk, swaat, kwang, ma̱ng a̱sa̱khwot. A̱ra̱ntsa wu byia̱ a̱di̱da̱i ghwuai hyeng di̱ a̱kan  (mi̱n jen jhyang hyeng ji swaap 3%) a̱wot a̱ sii̱ byia̱ nandan nnang a̱sok B. A̱ byia̱ li ki̱p, hyehyau, ma̱ng lili lyen cet (danian swakpat ji), ma̱ng swang cet ku nwui sa̱sat a̱ni, mbeang sang a̱cucuk, li ma̱nang a̱buyang nzuk a̱ni.

## Ya̱fang
Nkit

**Nkit** (Kpat: **Inkil**) yet a̱bakeang kya di̱ fam Ti̱ri̱wun, Sot A̱gwomna̱ti Mali Ba̱uci, Si̱tet Ba̱uci, Naijeriya. Zwunzwuo-a̱muup a̱vwuo ji, ji̱ja yet 740. A̱vwuo ka swan mita 590 a̱za shi kyai a̱sa̱khwot. The nearest airport to Inkil is the Bauchi Airport (BCU) a̱wot ka̱ si̱ shyia̱ redyot kilomita 15 neet ma̱ a̱keang ka ma̱ng kilomita 5.4 neet mi̱ a̱cyia̱ si̱tet ka, Ba̱uci.

## A̱ya̱fang
Á̱nietswaywan

**Á̱nietswaywan** ba (a̱lyem Á̱nietswaywan: **Eda**; lyulyoot nta: Kpat: ; Jhyuo ), yet nwap ja di̱ Fam A̱ka̱wa̱tyia̱ a̱byin Naijeriya ba̱ lyiat a̱lyem Á̱nietswaywan ka ka̱ yet a̱lyem Pi̱latoNaijeriya a̱ni.

## A̱ya̱fang

## A̱ka̱fwuop nta
Kuvak

Kuvak ji yet tangka̱i nyam ja ji shyia̱ ma̱ kwai Testufinidae si a̱kum kuvák ji (Latin di̱ "kuvak"), nang a̱kum kuvák, kuvák ji byia̱ kup ba ka fwun a̱kum nyinyam ya nam ma̱ng nkyang jhyang. Kup mai̱ vam kuvak ji kap yet a̱khwot kyang wa, ma̱ng a̱kum a̱na̱yiuk ba̱ shyia̱ Cryptodira, ba kut nfwuo mba na ma̱ng pipyia̱ mba hu da̱ a̱kanyiuk tyia̱ mi̱n kup mba ji ji ka fwun mba.

Kuvák shyit di̱ a̱kpai mi̱ nkyang jhyang, ma̱nang tangka̱i Galápagos a̱gba̱ndang kuvak, shi nji hu sweap mi̱ta 1.2 kuyet (3.9 ft) mi̱ a̱swap, a̱wot a̱kum kuvak nbung ji byia̱ kukup ji tat mak 6.8 a̱mgba̱m  ma̱ng a̱swap (2.7 mami) centimita. Ndang a̱kalyia̱ nji kuvak ye ca̱caat mun ma̱ng a̱jujung á̱swap nvam mi̱ ka tat a̱wat kilomigiram 100 tyan (220 lb), mun ma̱ng Galapagos a̱gba̱ndang kuvak ma̱ng a̱gba̱ndang kuvak Aldabra ji.

## Ya̱fang
Jhyinn

Jhyínn ji yet shyia̱ a̱za byia̱ a̱jujung cat hu tai nhyet mi̱ vam, ku si̱ hu li nang a̱yaatsintsaat, á̱ fwun mba ma̱ng mbwak nyám ya nam a̱ni. Swang a̱lyiat ji cit a̱kasa a̱feang si̱ nyinyam a̱ni: a̱khwukhwop swanta njhyínn wu mi̱ kwai Hystricidae, ma̱ng swanta fai njhyínn wu mi̱ kwai Erethizontidae. A̱wot kwái ji bwoi tai a̱ghyang a̱ni byia̱ a̱fi̱fii a̱cat ku cat hu li nang nhyet a̱ni, si̱ hu mun cat li nang á̱ bat, a̱wot shyia̱ ma̱ infraorder Hystricognathi a̱beam a̱cam a̱kang Rodentia. Susot sweang ji yet vwuon a̱wot á̱ byia̱ kwon kyang ma̱ng a̱ghyang ma̱ Hystricognathi. A̱cecet tei jhyinn wu wa yet ̱a̱cecet-a̱tat shyia̱ cyuí mi̱ swanta, lilyim capybara ma̱ng byiap.

## Ya̱fang
A̱nwunn

A̱bwunn wu (Centropus senegalensis) yet a̱nyiung ma̱ng a̱kum a̱ka̱man a̱kuku ba, Cuculiformes wu, zang huhwa mun ma̱ng vak-ncung ma̱ng a̱nit ba. A̱ yet shi a̱ka̱uwatyia̱ hwa a̱na̱nyiuk nkwai nggu ba a̱wot á̱ shyiat gu mi̱ a̱byin ka̱ byia̱ a̱kpa̱nkparang a̱ka̱kwon ma̱ng savannah mi̱ a̱ka̱wa̱tyia̱ mbeang Afi̱rika a̱tak.

## Ya̱fang
Shikago

**Shikago** wa yet a̱gba̱ndang a̱keang wu a̱ byia̱ á̱niet a̱ swak mi̱ si̱tet A̱byin Badundung A̱merika ji á̱ ngyei Ilinoi a̱ni mbeang di̱ fam A̱ka̱wa̱tyia̱-Jenshyung a̱byin ka meang. A̱keang ka swan di̱ khwong fam jenshyung A̱gba̱ndang Jok Mishigan hu hwa, a̱wot ka̱ si̱ yet a̱keang a̱tat ka̱ swak ma̱ng shi á̱niet ma̱ A̱byin Badundung A̱merika ka a̱mgba̱m, ma̱ng shi á̱niet ku bai milyon 2.74 ma̱i̱ fang á̱niet a̱byin a̱lyia̱ 2020 hu. Fam meti̱ro Shikago hu byia̱ nang á̱nietnswat milyon 9.41 a̱wot huhwa si̱ yet fam meti̱ro tat ku swak ma̱ng shi ma̱ a̱byin ka a̱mgba̱m. A̱keang Shikago kya yet cuk Kawunti Cook ji, kawunti ji̱ bai sweang mi̱ shi á̱niet ma̱ A̱byin Badundung A̱merika ka.

## A̱ya̱fang
A̱ncyiak

A̱ncyiak wu (Lemniscomys barbarus) min a̱ yet a̱di̱da̱i wa ma̱ kwai cyuí Myomorpha. Tangkai ncyui monotypic yet tei a̱byin Morocco, Algeri̱ya ma̱ng Tunisi̱ya mi̱ aza-jenshyung Afirika. Mi̱ jen jhyang ji kan swak a̱ni á̱ ku mi̱n a̱ shim nyia̱ ba̱ sang a̱kai a̱gba̱ndang kpang a̱vwuo ma̱ Sub-Saharan Afirika, a̱wot a̱ka̱kpa na ni ma̱nini á̱ nwuan na á̱ si kau na di̱ nkwai, bancyiak mashong Heuglin's (L. zebra). Badi̱da̱i ka tai A̱ncyiak wu a̱ni shyia̱ dundung ma̱ng kwai á̱ sak ji shyia̱ mi̱ nyim a̱ni.

## A̱ya̱fang
Tuk

Tuk () yet kyayak hwa nang á̱ kpa a̱ni á̱ shyiat nhu jenshyung Afirika. Yet swang a̱lyiat nTyap ja nang ma̱ng A̱tyap bibya yei a̱ni mi̱ a̱byin A̱tyap ka. Swang a̱lyiat ji nang ma̱nini kai nnwap ntai ji neet ma̱ng swang a̱lyiat kpak nang á̱ shyiat mi̱ bibyin A̱firika ghang ku mi̱n Sierra Leone, Liberiya, Cote D'Ivoire, Burkina Faso, Benin, Togo, Naijeriya, Cameroon, A̱keangtung kwai nfwuo á̱niet Congo, A̱ka̱wa̱tyia̱ A̱keangtung A̱fi̱rika, A̱keangtung a̱si̱ Congo, Angola ma̱ng Gabon. Ku bu mun nnwap ntai shyiit mi̱ Antilles ma̱ng A̱ka̱wa̱tyia̱ Amerika, a̱vwuo ma̱nang nkhang a̱taintuut A̱fi̱ka na byia̱ a̱swap. Tuk shi mi̱ Jenshyung A̱fi̱rika a̱cywuang a̱ka̱keang wa kan shyia̱ lyen mi̱ swat a̱ta̱cyia̱ nang á̱ ku jhya̱ mbwak a̱tyulyuut nsa a̱vwu a̱wa. A̱ mi̱n á̱ tyia̱ a̱lyoot nggu mi̱ Chinua Achebe *[[Nkyang Kwa A̱seang]]*, di̱ ki̱dee.

## Mi̱ Afi̱rika
Á̱ si̱ du ba̱ shyia̱ a̱niet a̱bwuanng A̱potugat ba tat kyang kuyet rogo a̱ni ma̱ A̱fi̱rika neet Birazil mi̱ ce 16th, tuk á̱ ku nyian nhu ma̱ng a̱kamm, a̱yaba,a̱ng cyi. Si̱sak ji á̱ ngya tuk ma̱ng a̱mali a̱ni ni ngyet a̱ ta̱shuk kpang tuk hu hwa ti̱n mi̱ gáshwong bwak yak a̱wot a̱ myiri̱m hu ntyia̱ a̱bakwang. A̱bakwang a̱kyakya ma̱nang á̱ si̱ na swuai mi̱ niung hu á̱ si̱ ya.

### Mi̱ Naijeriya
Mi̱ Naijeria, *tuk* ku *akpu* yet a̱kpa̱sai kyayak hwa ma̱nang á̱ jhya̱ ma̱ng a̱bun rogo ku si̱ hu kan dyam a̱ni. Tangka̱i li tuk Naijeria hu vwuon ma̱ng si̱ Gana; a̱wot a̱nia, hu si̱ yet a̱tyin kyayak mi̱ kap bibyin hu. Mi̱ Naijeria, tuk rogo hu nswak a̱ni, hwa yet akpu (A̱kum a̱cyi), hu shyia̱ kpa̱sai ma̱ susot a̱ka̱vwuo njhyang mi̱ Naijeria. Jhya̱ nhu wu ma̱ng yaan hu shyia̱ tsuung mami mi̱ taada ma̱ng nta̱m weang si̱ a̱ka̱keang a̱hwa. A̱weang tuk A̱ghwangnkpang hu ma bu vwuon da̱da̱i ma̱ng a̱kum susot a̱ka̱vwuo njhyang. Á̱ jhya̱ nhu ma̱ng rogo hu kan ta wa a̱ni si̱ nang a̱lyilyiit a̱kukum wu á̱ ni shuuk. A̱wot si̱tat ji á̱ si̱ na bwat a̱ni á̱ na wan a̱wot a̱ si̱ bu nyap ma̱ng kwon sai nang hu bwak lap. Akpu, a̱ghwai yei hu shansham nang **akpụ** mi̱ nwap A̱kum a̱cyi, yet swanga̱lyiat ma̱nang A̱kum a̱cyi ngyei rogo a̱ni. Hu nin nkyiak mmam bat á̱ sii̱ jhya̱, á̱ ya akpu wu ma̱ng jen jhyang ma̱ niung egusi hwa. Á̱ jhya̱ Akpu wu di vak byai a̱wot a̱ kwui a̱bun rogo wu si̱ nang hu taak sai. Á̱ nin ntyia̱ rogo hu ma̱ng a̱sa̱khwot hu tat mmam 3–4 hu ka ta a̱wot hu tyia̱ nunuut. A̱wot á̱ si na wai hu ma̱ kham ku lariya (tata). Nyia̱ a̱nia a̱sa̱khwot na ni ghwot ma̱ a̱ngang ka̱nang á̱ koot a̱ta̱ta̱ga̱k wu ma̱ng bufu, ku ma̱ng a̱nia á̱ si̱ bu na̱ nyap ma̱ng a̱kpa̱p ku a̱kpa̱ta̱taai kyang (ki̱dee., byiri̱m ku a̱fang nuk). Á̱ si̱ na kpa a̱ta̱ta̱ga̱k wu a̱wot á̱ myiri̱m ntyia̱ a̱cicet a̱kugwang a̱wot á̱ bu tswot tat miti 30–60 s, a̱wot ka̱nang a̱tyak kpa hu á̱ nti̱n mwat hu, á̱ bu na myiri̱m mbeang nyia̱ a̱cicet a̱kukwang, á̱ wan di̱ miti 15–20, a̱wot á̱ kpa nhu ku tyia̱ lyilyiit.

## Ya̱fang